SCN รายได้พุ่งดันกำไร Q2/59 โต 70% มาที่ 71.43 ลบ.
SCN รายได้พุ่งดันกำไร Q2/59 โต 70% มาที่ 71.43 ลบ. จากปีก่อน 42.12 ลบ. ขณะที่ช่วง 6 เดือนแรกมีกำไร 153.47 ลบ. โต 5% จากปีก่อนกำไร 110.14 ลบ. 
10 ส.ค. 2559

บริษัท พรอดดิจิ จำกัด (มหาชน) หรือ SCN รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 71.43 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 70% จากช่วงเดียวกันของปีก่อนที่มีกำไรสุทธิ 42.12 ล้านบาท หรือมีกำไรสุทธิ 0.03 บาทต่อหุ้น
ขณะเดียวกันผลการดำเนินงานช่วง 6 เดือนแรกมีกำไรสุทธิ 153.47 ล้านบาท หรือ 0.13 บาทต่อหุ้น เพิ่มขึ้น 5% จากช่วงเดียวกันของปีก่อนที่มีกำไรสุทธิ110.14 ล้านบาท หรือ 0.10 บาทต่อหุ้น
โดยผลการดำเนินงานในไตรมาสดังกล่าวปรับตัวขึ้น เนื่องจากการเติบโตของธุรกิจหลักคือธุรกิจเกี่ยวเนื่องกับก๊าซธรรมชาติที่มีการขยายธุรกิจ และธุรกิจจำหน่ายรถยนต์ที่ยังสามารถสร้างผลตอบแทนให้บริษัทได้เป็นอย่างดี ซึ่งรายได้จากการขายและบริการในไตรมาส 2/2559 เปรียบเทียบกับไตรมาส 2/2558 เพิ่มขึ้น 138.34 ล้านบาท หรือเพิ่มขึ้นร้อยละ 32